
   RAPORT DE SPECIALITATE
privind prelungirea pe o perioadă  5 ani,  prin act adiţional la contractul de închiriere nr. 598/1999 încheiat  cu Asociaţia  Foştilor  Deportaţi  în Bărăgan pentru spaţiul situat în Timişoara, Piaţa Libertăţii nr. 2, SAD 9, ap. 10B
 
Prin cererea cu numărul  CT2021-000123/14.01.2021,  Asociaţia Foştilor Deportaţi în Bărăgan,  reprezentată de către domnul  Preşedinte Ing. Petru Mirciov, a  solicitat prelungirea contractul de închiriere nr. 598/1999, având ca obiect spaţiul situat în Timişoara, Piaţa Libertăţii nr.2, ap.10B.
Contractul  de închiriere al acestui spaţiu expiră la data de 12.04.2021 conform actului adiţional nr. 3/20.06.2018,  iar cererea de prelungire a fost întocmită în termenul legal stabilit.
       Precizăm faptul că  acest spaţiu este identificat cu extrasul de  CF nr. 413282-C1- U19, nr.top.286/ XX,  în proprietatea Statului Român prin  ICRAL Timişoara  şi  o are suprafaţă de 71,72 mp având 4,49% p.c. şi 27/610 mp teren în folosinţă.
Spaţiul a fost verificat prin următoarele adrese ale serviciilor de specialitate:
· Adresa CT2021-000394/24.02.2021 -  a Biroului Clădiri Terenuri I Est; 
· Adresa  CT2021-000394/ 04.03.2021 - a Compartimentului Fond Funciar; 
· Adresa  CT2021-000394/25.02.2021 - a Serviciului Juridic;   
            Spaţiul de mai sus este înregistrat în evidenţa patrimonială a Municipiului Timişoara cu numărul de inventar 146 şi valoarea de inventar: în curs de reevaluare.
	Aşa cum rezultă din extrasul Procesului verbal al şedintei din 22.02.2021 a Comisiei de Analiză  a Spaţiilor cu Altă Destinaţie decât aceea de locuinţă, situate în imobile proprietatea  Primăriei  Timişoara  precum  şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr.12/26.06.2012,   modificată prin HCLMT nr. 176/11.04.2019 şi prin  HCLMT nr. 45/ 16.02.2021,   comisia a avizat favorabil această solicitare şi a hotărât  prelungirea pe o perioadă de 5 ani, în aceleaşi condiţii, a contractului de închiriere nr. nr. 598/1999,  încheiat cu  Asociaţia Foştilor Deportaţi în Bărăgan, respectiv  de la data de 12.04.2021 până la data de 12.04.2026.
	În conformitate cu  art. 129 alin.(1) şi (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonanţa  de Urgenţă a Guvernului  nr. 57/2019, privind Codul administrativ;  
Având  în vedere prevederile legale şi necesitatea continuării activităţii de către Asociaţia Foştilor Deportaţi în Bărăgan, în spaţiul despre care facem vorbire mai sus, apreciem că prezentul proiect de hotărâre privind prelungirea pe o perioadă 5 ani, prin act adiţional a contractului de închiriere nr. 598/1999,  încheiat cu  Asociaţia Foştilor Deportaţi în Bărăgan,  pentru spaţiul cu altă destinaţie situat in Timişoara, Piaţa Libertăţii nr.2, SAD 9, ap.10B,  îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara .

